nahid-hub/BLUGE-bengali-wikipedia-section-title-prediction huggingface dataset:
মধুপুর উপজেলা মোট ১১টি ইউনিয়ন ও ১টি পৌরসভা নিয়ে গঠিত। ইউনিয়নগুলো হলো, আলোকদিয়া, আরণখোলা, আউশনাড়া, গোলাবাড়ী, মির্জাবাড়ী, শোলাকুড়ি, মহিষমারা, ফুলবাগচালা, বেরীবাইদ, কুড়ালিয়া এবং কুড়াগাছা। ১৮৯৮ সালে মুধুপরে থানা স্থাপনের পর ১৯৮৩ সালে এটিকে উপজেলায় উন্নীত করা হয়। ২০০৬ সাল পর্যন্ত ধনবাড়ী উপজেলা, মধুপুর উপজেলার অধীন ছিল। ২০০৬ সালের ১১ জুলাই মধুপুর উপজেলাকে বিভক্ত করে মধুপুর ও ধনবাড়ী নামে দুটি পৃথক উপজেলার সৃষ্টি হয়। এ সময় মধুপুর উপজেলাকে ৬টি ইউনিয়ন এবং ১টি পৌরসভায় ভাগ করা হয়। ইউনিয়ন ছয়টি হল, আলোকদিয়া, আরণখোলা, আউশনাড়া, গোলাবাড়ী, মির্জাবাড়ী ও শোলাকুড়ি। ২০১৬ সালের শুরুতে এই ছয়টি ইউনিয়নের মধ্যে তিনটিকে ভেঙ্গে আরও নতুন ইউনিয়ন গঠিত হয়। আউশনারা ইউনিয়নকে পৃথক করে আউশনারা, মহিষমারা ও কুড়ালিয়া, অরণখোলা ইউনিয়নকে পৃথক করে অরণখোলা, বেরীবাইদ ও কুড়াগাছা এবং শোলাকুড়ী ইউনিয়নকে পৃথক করে শোলাকুড়ী ও ফুলবাগচালা নামে নতুন ইউনিয়ন তৈরি হয়।

স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৫ সালের ২৩ ডিসেম্বর তৎকালীন মধুপুর ইউনিয়নকে তৃতীয় শ্রেণীর (গ-শ্রেণী) পৌরসভায় রূপান্তরিত করে। ১৯৯৯ সালের ২৩শে ফেব্রুয়ারি প্রথম পৌরসভা নির্বাচন অনুষ্ঠিত হয়। সরকার শহিদুল ইসলাম মধুপুর পৌরসভার প্রথম চেয়ারম্যান নির্বাচিত হন। পরবর্তীতে তিনি ২০০৪ সালের ১৪ই মে দ্বিতীয়বার ও ২০১১ সালের ১৭ জানুয়ারি তৃতীয়বারের মত চেয়ারম্যান নির্বাচিত হন। বর্তমানে মাসুদ পারভেজ পৌরসভার মেয়র হিসেবে দায়িত্ব পালন করছেন। পৌরসভাটি বর্তমানে স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক প্রথম শ্রেণীর (ক-শ্রেণী) পৌরসভা হিসেবে স্বীকৃত।

বাংলাদেশ জাতীয় সংসদ নির্বাচনে মধুপুরের সংসদীয় আসন টাঙ্গাইল-১। মধুপুর ও ধনবাড়ী উপজেলা নিয়ে গঠিত এ আসনটি জাতীয় সংসদে ১৩০ নং আসন হিসেবে চিহ্নিত। বাংলাদেশ স্বাধীনতা লাভের পর অনুষ্ঠিত ১৯৭৩ সালের প্রথম জাতীয় সংসদ নির্বাচনেই মধুপুরের সংসদীয় আসনটি তৈরি করা হয়। প্রথম নির্বাচনে এ আসন থেকে সংসদ সদস্য নির্বাচিত হন জাতীয় সমাজতান্ত্রিক দলের আব্দুস সাত্তার। ১৯৭৯ সালে বাংলাদেশ জাতীয়তাবাদী দলের (বিএনপি) সৈয়দ হাসান আলী চৌধুরী, ১৯৮৬ সালে আওয়ামী লীগের নিজামুল ইসলাম, ১৯৮৮ সালে সতন্ত্র প্রার্থী খন্দকার আনোয়ারুল হক, ১৯৯১ সালে আওয়ামী লীগের আবুল হাসান চৌধুরী, ফেব্রুয়ারি ১৯৯৬ তারিখে বিএনপির আব্দুস সালাম তালুকদার, জুন ১৯৯৬ তারিখে আওয়ামী লীগের আবুল হাসান চৌধুরী সংসদ সদস্য নির্বাচিত হন। ২০১৮ সালের সর্বশেষ একাদশ জাতীয় সংসদ নির্বাচনে আব্দুর রাজ্জাক বাংলাদেশ আওয়ামী লীগের মনোনয়নে এ আসনের সংসদ সদস্য নির্বাচিত হন। তিনি ২০০১, ২০০৮, ২০১৪ সালের জাতীয় সংসদ নির্বাচনেও এ আসন থেকে নির্বাচিত হন।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. ভূগোল
titleC. প্রশাসন
titleD. অর্থনীতি
উত্তর: titleC
"বিশালত্বের সমাপ্তি" হল এমন একটি পর্যবেক্ষণীয় পরিসর (প্রায় ১০০ মেগাপারসেক বা ৩০ কোটি আলোকবর্ষ পর্যায়ে) যখন মহাবিশ্বের উচ্চমাপের গঠনসমূহ মহাজাগতিক নীতি মেনে সমসত্ত্ব ও সমতাপীয় হয়ে ওঠে। এই মাপনীতে কোন আধি-অনিয়মিত ফ্র্যাক্টাল বৈশিষ্ট্য দেখা যায় না। ক্ষুদ্র পরিসরের জরিপে মহাগুচ্ছ ও তন্তুগুলো যথেষ্ট অসমন্বিত থাকে যে কারণে মহাবিশ্বের মসৃণভাবে বিন্যস্ত বলে মনে হয়। ১৯৯০ এর লোহিতসরণ জরিপসমূহ সম্পন্ন হবার আগ পর্যন্ত এই বিশাল মাত্রার গঠনসমূহ প্রতীয়মান হয়নি।

সঠিক অনুচ্ছেদ শিরোনাম কোনটি?
titleA. দেয়াল, তন্তু, নোড এবং শুন্যস্থান
titleB. পর্যবেক্ষণ
titleC. আয়তন বিষয়ক ভ্রান্ত ধারণা
titleD. বিশালত্বের সমাপ্তি
উত্তর: titleD
৪ জুন তারিখে, এইনট্রাক্ট ফ্রাঙ্কফুর্ট থেকে লুকা ইয়োবিচকে ২০২৫ পর্যন্ত স্বাক্ষর করায়। ৩ দিন পর চেলসি থেকে এদেন আজারকে দলে অন্তর্ভুক্ত করে। ১২ জুনে, ওলাঁপিক লিয়োনে থেকে ফারল্যান্ড মেন্ডিকে স্বাক্ষর করা হয়

২০ জুন মার্কোজ ইয়োরেন্তেকে আতলেতিকো মাদ্রিদে , এবং ১ জুলাই মাতেও কোভাচিচকে চেলসি বিক্রি করা হয়।
সঠিক অনুচ্ছেদ শিরোনাম কোনটি?
titleA. কোপা দেল রে
titleB. প্রাক-মৌসুম
titleC. বহির্গমন
titleD. প্রাক-মৌসুম এবং প্রীতি ম্যাচ
উত্তর: titleB
ঈশ্বরচন্দ্র বিদ্যাসাগর ১৮২০ খ্রিস্টাব্দের ২৬ সেপ্টেম্বর (বাংলা ১২২৭ বঙ্গাব্দের ১২ আশ্বিন, মঙ্গলবার) বর্তমান পশ্চিম মেদিনীপুর জেলার বীরসিংহ গ্রামে জন্মগ্রহণ করেন। বীরসিংহ সেই সময় অধুনা পশ্চিমবঙ্গের হুগলি জেলার অন্তর্ভুক্ত ছিল। ঈশ্বরচন্দ্রের পিতামহ রামজয় তর্কভূষণ ছিলেন সুপণ্ডিত ও বলিষ্ঠ দৃঢ়চেতা পুরুষ। ইনিই ঈশ্বরচন্দ্রের নামকরণ করেছিলেন। ঈশ্বরচন্দ্রের পিতা ঠাকুরদাস বন্দ্যোপাধ্যায় কলকাতায় চাকরি করতেন। পরিবার নিয়ে শহরে বাস করা তার সাধ্যের অতীত ছিল। সেই কারণে বালক ঈশ্বরচন্দ্র গ্রামেই মা ভগবতী দেবী ও ঠাকুমার সঙ্গে বাস করতেন। তার আসল নাম ঈশ্বরচন্দ্র বন্দ্যোপাধ্যায় ।

সঠিক অনুচ্ছেদ শিরোনাম কোনটি?
titleA. নারী শিক্ষায় অবদান
titleB. কর্মজীবন
titleC. জীবনারম্ভ
titleD. শিক্ষাবিস্তার
উত্তর: titleC
গণমাধ্যমসমূহ প্রায়ই বিদ্যা ও তার সহ-অভিনেতাদের মধ্যেকার রোমান্টিক সম্পর্কের বিষয়ে অনুমান করে আসতো, যদিও বিদ্যা দৃঢ়ভাবে সেসকল প্রতিবেদন অগ্রাহ্য করতেন। ২০০৯ সালে, বিদ্যা যখন তার ওজন নিয়ে বিগত সম্পর্কের রাসায়নিক মন্তব্যের বিতর্কে জড়িয়ে পড়েন। তিনি বলেন, "যদি কারো আচরণ আপনার অবনতির কারণ হয়ে ওঠে, এটা আপনাকে ভাঙ্গতেও পারে। ফলে তারা ক্রমাগত আমার দোষ খুঁজে পেতে শুরু করে। এক পর্যায়ে, এটা সম্পর্ক থেকে দূরে সরে যেতে বাধ্য করে।" যদিও তিনি ব্যক্তিটির নাম প্রকাশ করেন নি, ট্যাবলয়েড এ প্রসঙ্গে এক প্রতিবেদন শহিদ কাপুরের ("কিসমত কানেকশন" চলচ্চিত্রে তার সহ-অতিনেতা) নাম প্রকাশ করে। যদিও কাপুর বিষয়টি অগ্রাহ্য করেন। মে ২০১২ সালের এক সাক্ষাতকারের সময়, বিদ্যা ঘোষণা দেন তিনি সিদ্ধার্থ রায় কাপুরের সঙ্গে ডেটিং করছেন, যিনি ছিলেন ইউটিভি মোশন পিকচার্সের সিইও। ১৪ ডিসেম্বর ২০১২ সালে, এই দম্পতি মুম্বইয়ের বান্দ্রায় একটি ঘরোয়া অনুষ্ঠানে বিয়ে করেন।

বিদ্যা কর্ণাটক সঙ্গীত প্রশিক্ষণ নেন এবং আংশিকভাবে "ভরতনাট্যম" ও "কত্থক" নৃত্য শিক্ষা নেন। তার ধর্মীয় মনোভাব সম্পর্কে বিদ্যা বলেন, "আমি একজন বিশ্বাসী ব্যক্তি এবং সর্বদা [স্রষ্টার সঙ্গে] আলাপচারিতায় থাকি কিন্তু গতানুগতিক, আনুষ্ঠানিক দৃষ্টিতে অতি ধার্মিক নই।" তিনি একজন নিরামিষাশী এবং ২০১১ ও ২০১২ সালে পিইটিএ নির্বাচিত "ইন্ডিয়া’স হটেস্ট ভেজিটেরিয়ান" হিসেবে তালিকাভুক্ত হন। তার ওজন হ্রাস-বৃদ্ধির ঘটনা বছর জুড়ে ভারতীয় গণমাধ্যমগুলোর একটি আলোচিত বিষয়।

চলচ্চিত্রে অভিনয়ের পাশাপাশি, বিদ্যা মানবহিতৈষী কার্যক্রম প্রসার এবং বিভিন্ন দাতব্য প্রতিষ্ঠানের সহায়ক হিসেবে কাজ করেছেন। মার্চ ২০১১ সালে, তিনি ভারতে ওয়ার্ল্ড ওয়াইল্ডলাইফ ফান্ডের আর্থ আওয়ার প্রচারাভিযানে সমর্থন জানান। তিনি ভারতে পুষ্টির জন্য কলকাতা ভিত্তিক অলাভজনক প্রতিষ্ঠান চাইল্ড ইন নিড ইনিস্টিটিউটে (সিআইএনআই) প্রচারাভিযান চালান। সেপ্টেম্বর ২০১২ সালে, বিদ্যা উত্তর প্রদেশের মির্জাপুর অঞ্চলের একটি গ্রামে ভ্রমণ করেন, যেখানে তিনি শিশুদের শিক্ষা এবং নারীদের কর্মসংস্থানের জন্য একটি প্রচারাভিযান সঞ্চালন করেন। বিদ্যা ২০১২ সালে, নারী ক্ষমতায়নে তার পদক্ষেপের জন্য কলকাতা চেম্বার অব কমার্স কর্তৃক দ্য প্রভা ক্ষিতন পুরস্কার লাভ করেন; যেখানে তিনি ছিলেন সর্বকনিষ্ঠ পুরস্কার বিজয়ী। বিদ্যা এছাড়াও ভারত সরকার কর্তৃক স্বাস্থ্যরক্ষা-বিষয়ক অবস্থার উন্নয়নের জন্য ব্র্যান্ড দূত হিসেবে নিযুক্ত হন। আগস্ট ২০১৩ সালে, তিনি নিউ ইয়র্ক সিটিতে অনুষ্ঠিত ভারত দিবস প্যারেডে গ্র্যান্ড মার্শাল হিসেবে ভূমিকা রাখেন। সে বছরের সেপ্টেম্বরে, তিনি উত্তর প্রদেশের থানাপুর গ্রামের স্বল্প প্রাধিকারপ্রাপ্ত শিশুদের জন্য প্রযুক্তি-ভিত্তিক একটি শিক্ষন প্লাটফর্ম চালু করেন। ২০১৫ সালের বিশ্ব নারী দিবসে, বিদ্যা ভারতের নারীদের সমস্যা বিষয়ে হিন্দুস্থান টাইমসে কলাম লিখেন।

সঠিক অনুচ্ছেদ শিরোনাম কোনটি?
titleA. বাণিজ্যিক সংগ্রাম এবং পুনরুত্থান (২০১৩-১৭)
titleB. প্রাথমিক জীবন এবং পটভূমি
titleC. গণমাধ্যমে ভূমিকা ও শিল্পদক্ষতা
titleD. ব্যক্তিগত জীবন এবং পর্দার বাইরের কার্যক্রম
উত্তর: titleD
কোম্পানীগঞ্জ উপজেলা ৩টি ইউনিয়ন নিয়ে যাত্রা শুরু করে। পরবর্তীতে ভেঙ্গে ৬টি ইউনিয়নে রুপান্তরিত করা হয়। ১ নং ইসলামপুর পশ্চিম ইউনিয়ন পরিষদের ভৌগালিক সীমা রেখা ছিল খুব বড়। ১নং ইসলামপুর পশ্চিম ইউনিয়ন কে ভাগ করে আরেকটি ইউনিয়ন গঠন করা হয়। ২নং ইসলামপুর পূর্ব ইউনিয়ন পরিষদ। ১৯৭৪ সালে ইসলামপুর ইউনিয়ন ইউনিয়ন পরিষদটি প্রতিষ্ঠা লাভ করে।


সঠিক অনুচ্ছেদ শিরোনাম কোনটি?
titleA. আয়তন ও জনসংখ্যা
titleB. জনপ্রতিনিধি
titleC. শিক্ষার হার ও শিক্ষা প্রতিষ্ঠান
titleD. ইতিহাস
উত্তর: titleD
প্রথমে রোম, কার্থেজ এবং ভ্যান্ডালস দের দ্বারা পরপর শাসিত হয়। মধ্য যুগে আরব, মরক্কো এবং মিশর আধিপত্য বিস্তারের চেষ্টা করে। ১৬শ শতাব্দি তে স্পেন এবং মাল্টার নাইট গণ কিছুদিনের জন্য এর উপর কর্তৃত্ব করে। ১৫৫১ থেকে ১৯১১ সাল পর্যন্ত লিবিয়া তুর্কি দের অধীনে ছিল। এরপর ইতালির অধীন হয়। ২য় বিশ্বযুদ্ধে লিবিয়া ছিল একটি অত্যন্ত গুরুত্বপূর্ণ এলাকা। ১৯৫১ সালের ২৪শে ডিসেম্বর স্বাধীনতা লাভ করে। লিবিয়া ১৯৫৩ সালে আরব লীগ এবং ১৯৫৫ সালে জাতিসংঘের সদস্য হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. রাজনীতি
titleC. নামকরণ
titleD. ইতিহাস
উত্তর: titleD
২১ এপ্রিল তারিখে, পাকিস্তান সেনাবাহিনী ফরিদপুরে অবতরণ করে। ঢাকা থেকে তারা গোয়ালন্দ ঘাটে পদ্মা পার করে ফরিদপুরের দিকে অগ্রসর হয়। সন্ধ্যায় তারা ফরিদপুরে প্রবেশ করে গালচমেন্টের মধ্য দিয়ে যাচ্ছিল।এই সময়ে, তাদের বিহারী সহযোগী শ্রী অঙ্গন আশ্রমে তাদের থামিয়ে দিলেন। পাকিস্তান সেনাবাহিনী আশ্রম ঘেরাও করে এবং বিহারি সহযোগীদের সহযোগিতায় যৌথভাবে প্রবেশ করে। তাদের আগমনের সংবাদে, কিছু আবাসিক সন্ন্যাসী মঠ থেকে পালিয়ে যায়। কিন্তু নয় জন সন্ন্যাসী আশ্রম ছেড়ে যেতে প্রত্যাখ্যান। সেই সময়ে সন্ন্যাসীরা মন্দিরের প্রার্থনা সভায় কীর্ত্তন গান গেয়েছিলেন।কীর্ত্তন গানে হচ্ছিল "জয় জগৎবন্ধু হরি! জয় জয় জগৎবন্ধু হরি" ।বিহারি সহযোগীরা গানের অর্থ ভুল বুঝে ভাবে সন্নাসীরা বলছে যে "জয় বঙ্গবন্ধু"। তারা এই কথা পাকিস্তান সেনাবাহিনীকে বলে যে সন্ন্যাসীরা শেখ মুজিবুর রহমানের জয়ের আশায় চিৎকার করছে।

পাকিস্তানি সৈন্যরা প্রার্থনা সভায় প্রবেশ করে এবং মন্দিরের পাশে চালতা গাছের নিচে মন্দিরের সামনে সন্নাসীদের উন্মুক্ত স্থানে টেনে নিয়ে যায়। এক সন্ন্যাসী, নবকুমার ব্রহ্মচারী পালিয়ে গিয়ে সিঁড়ির নিচে রুমের কাছে নিজেকে লুকিয়ে রেখেছিলেন। বাকি ৮ জন পাকিস্তানি সৈন্যদের সামনে দাঁড়িয়ে ছিলেন। সাক্ষী অনুযায়ী, বারো রাউন্ড গুলি চালানো হয় এক এক সন্নাসীর উপর। সন্ন্যাসীরা "জয়া জগৎবন্ধু হরি" গান গেয়ে মৃত্যুতে ঢলে পড়ে।

সৈন্যরা এবং বিহারী সহযোগীরা আশ্রম থেকে মূল্যবান জিনিসপত্র এবং নগদ লুট করে। পরদিন সকালে মৃতদেহ ফরিদপুর পৌরসভার একটি ট্রাক নিয়ে যায়। ২৬ শে এপ্রিল, পাকিস্তান সেনাবাহিনী ডায়নামাইট ব্যবহার করে মন্দিরের শিখর ধ্বংস করে দেয়।

সঠিক অনুচ্ছেদ শিরোনাম কোনটি?
titleA. হত্যা
titleB. ভবিষ্যৎ ফল
titleC. স্মৃতিসৌধ
titleD. পটভূমি
উত্তর: titleA
খ্রিস্টপূর্বকালীন সময় থেকেই দার্শনিকেরা মনের চারিত্র্য নিয়ে মাথা ঘামিয়েছেন। মানব মন এবং দেহের যে সম্পর্ক তা নিয়ে বিভিন্ন যুগে বিভিন্ন দেশের দার্শনিকরা ভাবিত হয়েছেন এবং তাদের মত প্রকাশ করেছেন। দার্শনিকদের চিন্তাবলী দুটি স্রোতে বিভক্ত: এক দিকে মন এবং দেহ পৃথক এই দ্বৈততা এবং বিপরীতে মন এবং দেহ অভিন্ন এই একসূত্রিতা।

সঠিক অনুচ্ছেদ শিরোনাম কোনটি?
titleA. মনের দর্শনশাস্ত্র
titleB. মনের রোগ
titleC. মনের ধারনা
titleD. মনের বিষয়বস্তু
উত্তর: titleA
এখনও পর্যন্ত প্রত্নতাত্ত্বিক উৎখননের মাধ্যমে প্রাচীনতম যে দেবীমূর্তিটি ভারতে (এলাহাবাদের কাছে) পাওয়া গিয়েছে, সেটি উচ্চ প্যালিওলিথিক সভ্যতার। কার্বন-ডেট অনুযায়ী তা ২০,০০০-২৩,০০০ খ্রিষ্টপূর্বাব্দের। উত্তরপ্রদেশের মির্জাপুরের কাছে ওই একই সময়ের কয়েকটি রঙিন পাথর পাওয়া গিয়েছে। এই পাথরগুলির উপর প্রাকৃতিক ত্রিভুজ অঙ্কিত। উল্লেখনীয় বিষয় হল, ওই অঞ্চলের আদিবাসীরা আজও যে পাথরগুলিকে দেবীজ্ঞানে পূজা করে, সেগুলিতেও একই রকম ত্রিভুজ অঙ্কিত অবস্থায় দেখা যায়। তদুপরি, এগুলি "সম্ভবত পরবর্তীকালের তান্ত্রিক "যন্ত্র" নামক প্রতীকবাদের সঙ্গে সম্পর্কিত। তান্ত্রিক যন্ত্রে ত্রিভূজ উর্বরতা ও প্রজননের একটি প্রধান প্রতীক।"
সিন্ধু সভ্যতার পূর্বসূরি তথা বিশ্বের অন্যতম প্রধান নিওলিথিক প্রত্নক্ষেত্র মেহেরগড়ে কয়েক হাজার ছোটো ছোটো নারীমূর্তি পাওয়া গিয়েছে। এগুলির মধ্যে সবচেয়ে প্রাচীন মূর্তিগুলি ৫৫০০ খ্রিষ্টপূর্বাব্দের। এই সব মূর্তি এবং অন্যান্য প্রত্নতাত্ত্বিক আবিষ্কারগুলি থেকে প্রমাণিত হয় যে, "তন্ত্রবাদের মূল আদর্শসমূহ, সাংখ্য দর্শন, যোগাভ্যাস ও আধুনিক শাক্তধর্ম – যা পরবর্তীকালের হিন্দুধর্মের জীবন্ত বৈশিষ্ট্যে পরিণত হয়, তা সরাসরিভাবেই এই প্রাক-বৈদিক উৎস থেকে উৎসারিত।"
পরবর্তী সিন্ধু সভ্যতার কেন্দ্র হরপ্পা ও মহেঞ্জোদাড়ো (৩৩০০-১৬০০ খ্রিষ্টপূর্বাব্দ) "এক মিশ্র জনসংখ্যার আবাসস্থল হয়ে উঠেছিল। এখানকার অধিবাসীদের বৃহত্তম অংশটি ভাগ্যান্বেষণে আশেপাশের গ্রাম থেকে বড়ো শহরে চলে আসে। সেই সঙ্গে তারা নিয়ে আসে তাদের নিজস্ব কাল্ট ও প্রথা-রীতিনীতি এবং কৃষিজীবী সম্প্রদায়ের নারী আদর্শ, যা হরপ্পান [অর্থাৎ সিন্ধু সভ্যতার] ধর্মের মূল ভিত্তিটি রচনা করে। উচ্চ শ্রেণীর মানুষেরা নিম্ন শ্রেণীর মানুষদের কোনো কোনো কাল্ট ও প্রথা গ্রহণ করেছিল। তবে তারা আদি অনভিজাত লৌকিক আকারে তা নেয়নি। এই কাল্টের উপর তারা আভিজাত্যের রং ছোঁওয়ায়। এর মধ্যমে এই সব দেবীর উপাসকদের সমাজে উচ্চস্থানটি নির্দিষ্ট করা সম্ভব হয়।"
একদা অবলুপ্ত একটি সভ্যতার ধর্মমতের পুনরুদ্ধার দীর্ঘকাল পরে সম্ভব নয়। কিন্তু পুরাতাত্ত্বিক ও নৃতাত্ত্বিক প্রমাণ থেকে মনে করা হয়, শাক্তধর্মের প্রথম বীজ উপ্ত হয়েছিল এই সময়েই:
"মহেঞ্জোদাড়োর মাতৃকাদেবী কাল্টে, [...] দেবী পরিণত হয়েছেন এক চিরন্তন সর্বব্যাপী, সর্বশক্তিমতী আদর্শ নারী - "প্রকৃতি" বা "শক্তি"-তে। আদর্শ পুরুষ "পুরুষ"-এর সঙ্গে মিলিত হয়ে তিনি হয়েছেন "জগদম্বা" বা "জগন্মাতা", অর্থাৎ, বিশ্বজননী ও দেবমাতা। নিজের সর্বোচ্চ রূপে তিনি শিবের পত্নী মহাদেবী, কিন্তু [সেই সঙ্গে] তাঁর সৃষ্টিকারিণীও বটে।"
উপমহাদেশের উত্তর অংশে এই সব দার্শনিক মত ও প্রথা-রীতিনীতির উদ্ভবের সঙ্গে সঙ্গে দেবী-কেন্দ্রিক সংস্কার-ঐতিহ্যের অতিরিক্ত কিছু রূপ দক্ষিণ ভারতের অভিজাত দ্রাবিড় সভ্যতাতেও প্রসারিত হয়। এন এন ভট্টাচার্যের মতে, "আদর্শ নারীর কাল্ট দ্রাবিড় ধর্মেরও একটি প্রধান বিষয়। শক্তিধারণা তাদের ধর্মের একটি অবিচ্ছেদ্য অংশ। পরবর্তীকালে ধীরে ধীরে তাদের দেবীরা পৌরাণিক দেবী পার্বতী, দুর্গা বা কালীর সঙ্গে একাত্মভূত হয়ে যায়। [...] শাক্তধর্মের একটি অবিচ্ছেদ্য অংশ হল "সপ্তমাতৃকা" কাল্ট। এটিও সম্ভবত দ্রাবিড় উৎস থেকে অনুপ্রাণিত।"

সঠিক অনুচ্ছেদ শিরোনাম কোনটি?
titleA. মহাকাব্য
titleB. দেবীমাহাত্ম্যম্‌
titleC. দেবীগীতা
titleD. আদি উৎস
উত্তর: titleD
সন্ধ্যামালতী গাছ চাষের জন্য রোদযুক্ত জায়গা ভালো। তবে রোদে পাতা শুকিয়ে যায়, তারপরে সন্ধ্যার দিকে আবার সতেজ হয়, যখন দিনের তাপমাত্রা কমতে শুরু করে এবং সূর্য ডুবে যায়। শীতকালে এটি গাছের জন্য উপযুক্ত না, প্রচুর শীত ও তুষারে গাছ মরে যায়। তবে বসন্তকালে সন্ধ্যামালতী চাষের জন্য উপযুক্ত সময়। এর বীজ শুকিয়ে গেলে নিজে থেকে ঝরে পড়ে ও বাগানে ছড়িয়ে যায়। অনেকে বলে বা মনে করেন যে বীজ রোপণের আগে ভিজিয়ে রাখতে হবে, তবে এটির খুব একটা প্রয়োজন নেই।

এই ফুলের গাছ বৃদ্ধির জন্য উপযুক্ত পরিবেশ হলো খুব বেশি রোদ বা ছায়াযুক্ত স্থান নয়। রোদ ও আংশিক ছায়াযুক্ত স্থানে গাছটি বৃদ্ধি পায় সহজে। গাছ লাগানোর জমি তৈরি করার প্রথমে মাটি কোদাল দিয়ে কুপিয়ে ঝুরঝুরে করতে হবে। মাটিতে অম্লের মাত্রা যেন কম থাকে সেদিকে খেয়াল রাখতে হবে। এর বীজ ১০ সেন্টিমিটার গভীরতায় স্থাপন করতে হবে। এটি সাধারণত ফেব্রুয়ারির মাঝামাঝি থেকে মে মাস পর্যন্ত বপন করার জন্য উপযুক্ত সময় হয়। ১৮ ডিগ্রি সেন্টিগ্রেড তাপমাত্রায় বীজগুলি দ্রুত অঙ্কুরিত হয়।

সঠিক অনুচ্ছেদ শিরোনাম কোনটি?
titleA. বিবরণ
titleB. বিস্তৃতি
titleC. ব্যবহার
titleD. চাষ পদ্ধতি
উত্তর: titleD
চূড়ান্ত খেলায় টসে হেরে ভারত ব্যাটিংয়ে নামে। ওয়েস্ট ইন্ডিজের বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত, মহিন্দর অমরনাথ অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ কিছুটা আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। ভারতীয় ইনিংসে শ্রীকান্ত, সন্দ্বীপ পাতিল এবং মদন লাল একটি করে ছক্কা হাকান।

পরবর্তীতে অনুকূল আবহাওয়া এবং পীচের সুবিধা নিয়ে সঠিকমানের বোলিংয়ের ফলে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং ক্রিকেটের ইতিহাসে সবচেয়ে বড় অঘটন ঘটায়। অমরনাথ এবং মদন লাল - উভয়েই ৩টি করে উইকেট নেন। এছাড়াও, ভারতের অধিনায়ক কপিল দেব প্রায় ২০ গজ দূর থেকে দৌঁড়িয়ে এসে ভিভ রিচার্ডসের ক্যাচ লুফে নেয়া ছিল উল্লেখযোগ্য ঘটনা। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তার অল-রাউন্ড নৈপুণ্যে বিচারকদের বিবেচনায় তাকে ম্যান অব দ্য ম্যাচের পুরস্কার প্রদান করা হয়।

সঠিক অনুচ্ছেদ শিরোনাম কোনটি?
titleA. বিবরণ
titleB. ভারতীয় ইনিংস
titleC. স্কোরকার্ড
titleD. ওয়েস্ট ইন্ডিজের ইনিংস
উত্তর: titleA
সেন্ট লুসিয়া ভয়েসের সম্পাদক, বার্বাডোস ডেইলি নিউজের প্রতিষ্ঠাতা ও বার্বাডীয় সাংবাদিক জিমি কোজিয়ারের সন্তান ছিলেন। অষ্টাদশ শতকে স্কটিশ শ্রমজীবি হিসেবে কোজিয়ারের পরিবার বার্বাডোসে অভিবাসিত হয়। অটোয়ার কার্লটন বিশ্ববিদ্যালয়ে সাংবাদিকতায় অধ্যয়ন করেন। এরপর ১৯৫৮ সালে সংবাদজগতে প্রবেশ করেন।

স্থানীয় ওয়ান্ডারার্স ও কার্লটন ক্রিকেট ক্লাবে ব্যাটসম্যান ও উইকেট-রক্ষক হিসেবে খেলেন। এছাড়াও বার্বাডোসের পক্ষে হকি খেলায় গোলরক্ষকের দায়িত্ব পালন করতেন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. দেহাবসান
titleC. প্রারম্ভিক জীবন
titleD. ধারাভাষ্য
উত্তর: titleC
২০১২ সালের জুলাই মাসে হেবেই অ্যাক্রোব্যাটিক ট্রুপ ভানুয়াটুতে অনুষ্ঠান করে। এর পূর্বে চীনা অ্যাক্রোব্যাটিক এবং ফোক অর্কেস্ট্রা দল আগের বছরের জুন মাসে অনুষ্ঠান করেছিল।

২০০৫ সাল থেকে চাইনিজ সেন্ট্রাল টেলিভিশন ভানুয়াটুতে সম্প্রচারিত হচ্ছে। ২০০৭ সাল থেকে চাইনিজ রেডিও ইন্টারন্যাশনাল ভানিয়াটুর শ্রোতাদের জন্যও প্রাপ্য।

১৯৯৫ সাল থেকে শিক্ষাখাতে চীন, ভানুয়াটুর শিক্ষার্থী, যারা চীনে পড়তে যেতে ইচ্ছুক, তাদেরকে বিশেষে কোটায় বৃত্তি দিয়ে থাকে। ২০০৭-০৮ শিক্ষাবর্ষে নয়জন ভানুয়াটুর শিক্ষার্থীকে বৃত্তি দেওয়া হয়েছে। ২০০৮ সালে দুইজন চীনাভাষী শিক্ষককে চীন থেকে ভানুয়াটুতে পাঠানো হয়।

সঠিক অনুচ্ছেদ শিরোনাম কোনটি?
titleA. তাইওয়ানের সাথে সম্পর্ক
titleB. অর্থনৈতিক সম্পর্ক
titleC. সংস্কৃতি ও শিক্ষাখাতে সম্পর্ক
titleD. সম্পর্ক
উত্তর: titleC
১৯৩০ সালে কল্পনা দত্ত আবার চট্টগ্রামে ফিরে যান। এই সময় পুর্নেন্দু দস্তিদারের মাধ্যমে তিনি মাস্টার দা সূর্য সেনের সাথে পরিচিত হন এবং মাস্টার দা প্রতিষ্ঠিত "ইন্ডিয়ান রিপাবলিকান আর্মি", চট্টগ্রাম শাখা-য় যোগদান করেন।
তখন চট্টগ্রাম অস্ত্রাগার লুন্ঠনের নেতৃবৃন্দ গণেশ ঘোষ, অনন্ত সিং, লোকনাথ বল প্রমুখ বিচারাধীন বন্দী। সেই সময় মহিলাদের বিপ্লবী দলে প্রবেশের ক্ষেত্রে কিছু প্রতিবন্ধকতা ছিল। কিন্তু মাস্টার দা এই সমস্ত নিয়ম নীতি শিথিল করে কল্পনা দত্ত ও প্রীতিলতা ওয়াদ্দেদার-কে তার দলে গ্রহণ করেন।

সঠিক অনুচ্ছেদ শিরোনাম কোনটি?
titleA. চট্টগ্রামে প্রত্যাবর্তন
titleB. জনপ্রিয় সংস্কৃতিতে
titleC. গ্রেফতার ও নির্বাসন
titleD. শিক্ষা জীবন
উত্তর: titleA
চায়না ইস্টার্ন এয়ারলাইন্স, সিএএসি হুয়াদং প্রশাসন অধীনে, ১৯৮৮ সালের জুন মাসের ২৫ তারিখ প্রতিষ্ঠিত হয়| ১৯৯৭ সালে, চায়না ইস্টার্ন অলাভজনক চীন জেনারেল এভিয়েশন এর উপর দখল করে এবং আন্তর্জাতিক বাজারে শেয়ারের অফার করা দেশের প্রথম বিমান সংস্থা হয়ে ওঠে| ১৯৯৮ সালে এটি সিওএসসিও'র সঙ্গে যৌথ উদ্যোগে চায়না কার্গো এয়ারলাইন্স প্রতিষ্ঠান করে| ২০০১ সালের মার্চ মাসে, এটি গ্রেট ওয়াল এয়ারলাইন্স কে টেকওভার করে| চায়না ইউনান এয়ারলাইন্স এবং চায়না নর্থওয়েস্ট এয়ারলাইন্স যুক্ত হয়ে ২০০৩ সালে চায়না ইস্টার্ন এয়ারলাইন্স তৈরি হয়|

চীনা সরকার এর চায়না ইস্টার্ন এয়ারলাইন্স এর উপর অধিকাংশ মালিকানা পণ আছে (৬১.৬৪%) যদিও কিছু শেয়ার জনগনের খাতে আছে (এইচ শেয়ার - ৩২.১৯%; এ শেয়ার - ৬.১৭%)|

২০০৯ সালের জুন মাসের ১১ তারিখ এটা ঘোষণা করা হয় যে চায়না ইস্টার্ন এয়ারলাইন্স, সাংহাই এয়ারলাইন্স এর সঙ্গে সম্পূর্ণভাবে যুক্ত হবে| ২০১০ সালে ফেব্রুয়ারি মাসে এদের সংযোজন সম্পন্ন হয়| সাংহাই এয়ারলাইন্স, চায়না ইস্টার্ন এয়ারলাইন্স এর একটি পুরোপুরি মালিকানাধীন সহায়ক হয়ে ওঠে| তবে, সাংহাই এয়ারলাইন্স তার ব্র্যান্ড এবং পোশাক অপরিবর্তিত রাখে| নতুন সংযুক্ত বিমান সংস্থাটির, চীন এর আর্থিক হাব, সাংহাই এর শেয়ার মার্কেট এর অর্ধেকের বেশি আছে বলে আশা করা হয়েছিল|

২০১২ সালে চায়না ইস্টার্ন এয়ারলাইন্স কে ডাব্লিউপিপি'র তরফ থেকে ৫০ টি সবচেয়ে মূল্যবান চীনা ব্র্যান্ডের একটি হিসাবে স্বীকৃতি দিয়ে, চীন ক্যাপিটাল মার্কেট বার্ষিক সম্মেলন ২০১২ তে "গোল্ডেন টিং পুরস্কার" প্রদান করা হয় এবং ২০১৩ সালে ফরচুন চীন এর সিএসআর এর পদমর্যাদা অনুযায়ী শীর্ষ দশ এর মধ্যে স্থান পায়|

২০১৪ সালের ৯ই সেপ্টেম্বর, চায়না ইস্টার্ন এয়ারলাইন্স, নতুন লোগো এবং নতুন পোশাক চালু করে|

এই বিমান সংস্থা টি, ২০১৪ সালে তাদের মোট লাভের উপর ২৫% পতনের ঘোষণা করে তাদের ২০১৩ সালের মোট লাভ, ২.৩৮ বিলিয়ন চীনা ইউয়ান এর তুলনায়| তারা মন্তব্য করেছে যে কম খরচে বিমান থেকে কঠোর প্রতিযোগিতা এবং একটি সদ্য চালু উচ্চ গতির রেল নেটওয়ার্ক এর জন্য তাদের মুনাফা প্রভাবিত হযেছে|

সঠিক অনুচ্ছেদ শিরোনাম কোনটি?
titleA. ইতিহাস ও উন্নয়ন
titleB. ইস্টার্ন মাইলস
titleC. কোডশেয়ার চুক্তি
titleD. বহর
উত্তর: titleA
তামিল নাড়ুর ২৭ বর্ষীয় স্পিনার বরুন চক্রবর্তী কে ৮.৪ কোটি টাকা দিয়ে কিনলেও ১ টি ম্যাচ খেলেছেন ও ১১.৬৬ ইকোনোমিতে রান দিয়েছেন । অস্ট্রেলিয়ার ৩২ বর্ষীয় পেসার অ্যান্ড্রু টাই কে ৭.২ কোটি টাকা দিয়ে কিনলেও ১০.৫৯ ইকোনোমিতে ৭৮ গড়ে রান দিয়েছেন । কর্ণাটকের ২৭ বর্ষীয় ব্যাট্সমেন করুণ নায়ার কে ৫.৬ কোটি টাকা দিয়ে কিনলেও মাত্র ১টি ম্যাচ খেলার সুযোগ পেয়েছেন ।

সঠিক অনুচ্ছেদ শিরোনাম কোনটি?
titleA. সম্ভাব্য বাতিল খেলোয়াড়
titleB. ইতিহাস
titleC. ২০১৯ ইন্ডিয়ান প্রিমিয়ার লীগ-এ দলের সদস্যের প্রদর্শন
titleD. বোলিং
উত্তর: titleA
আর্মেনিয়া সরকার এবং রাজনীতিবিদ সিরাকান টিগরানিয়ার প্রচেষ্টায় ১৬ মে ১৯১৯ সালে "ইয়েরেভান স্টেট ইউনিভার্সিটি" প্রতিষ্ঠিত হয় এবং অধ্যাপক ইউরি গামবারিয়ান প্রথম রেক্টর হিসাবে নিযুক্ত হন এবং বিশ্ববিদ্যালয়টি ১৯২০ সালে জানুয়ারি মাসের ৩১ তারিখে আনুষ্ঠানিকভাবে যাত্রা শুরু করেন, শুরুতে এই বিশ্ববিদ্যালয়টি সাময়িকভাবে ছিল স্কুল অব কমার্স ভবনের আলএকড্রপলে (বর্তমান গুমরী প্রযুক্তি কেন্দ্র)। বিশ্ববিদ্যালয়টির শুরুর দিকে শুধুমাত্র ইতিহাস অনুষদ এবং ভাষাবিদ্যা অনুষদ এর একাডেমিক কর্মকর্তা ছিলো ৩২ জন এবং ছাত্র ছাত্রী সংখ্যা ছিলো ২৬১ জন। পরবর্তী সময়ে ধর্মতত্ত্ব অনুষদ, ইতিহাস অনুষদ, বিজ্ঞান অনুষদ, অর্থনীতি অনুষদ, ও ব্যবস্থাপনা অনুষদ চালু করা হয়।

সঠিক অনুচ্ছেদ শিরোনাম কোনটি?
titleA. ফাউন্ডেশন
titleB. ওয়াইএসইউ পাবলিশিং হাউস
titleC. অন্যান্য কার্যক্রম
titleD. ইতিহাস
উত্তর: titleA
১৯৪০ সালে সিরিমা রাতওয়াতের সাথে বৈবাহিক সম্পর্ক স্থাপন করেন। এ দম্পতির তিন সন্তান ছিল। স্বামীর মৃত্যুর পর তিনি বিশ্বের প্রথম মহিলা প্রধানমন্ত্রী হন। তার কন্যা চন্দ্রিকা কুমারাতুঙ্গা ১৯৯৪ সালে প্রধানমন্ত্রী হন ও দেশের প্রথম মহিলা রাষ্ট্রপতির দায়িত্ব পান। সর্বকনিষ্ঠ সন্তান অনূঢ়া বন্দরনায়েকে ১৯৯৯ থেকে ২০০১ মেয়াদে শ্রীলঙ্কার সংসদের স্পিকারের দায়িত্ব পালনসহ ২০০৪-০৮ মেয়াদে মন্ত্রী হন। জ্যেষ্ঠ পুত্র সুনেত্রা বন্দরনায়েকে প্রথিতযশা মানবতাবাদী।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. রাজনৈতিক জীবন
titleC. ব্যক্তিগত জীবন
titleD. তথ্যসূত্র
উত্তর: titleC
ব্রতের মাধ্যমে আত্মনিয়ন্ত্রণ এবং তার মাধ্যবে ব্যক্তিগত চৈতন্যের বিকাশের দ্বারা আধ্যাত্মিক জাগরণের উপর জৈনধর্ম বিশেষ গুরুত্ব আরোপ করে। কট্টরপন্থী অনুগামী ও সাধারণ অনুগামীদের জন্য ভিন্ন ভিন্ন স্তরের ব্রতের বিধান এই ধর্মে দেওয়া হয়। এই ধর্মের অনুগামীরা পাঁচটি প্রধান ব্রত পালন করেন:

সন্ন্যাসী ও সন্ন্যাসিনীদের পাঁচটি মহাব্রত পালন করতে হয়। অন্যদিকে গৃহস্থ জৈনদের এই পঞ্চ মহাব্রত এগুলির ব্যবহারিক সীমাবদ্ধতার মধ্যে যথাসম্ভব পালনের পরামর্শ দেওয়া হয়।

এছাড়াও জৈনধর্মে মনের চারটি আবেগকে চিহ্নিত করা হয়: ক্রোধ, অহং, অসদাচরণ ও লোভ। জৈন ধর্মমতে, ক্ষমার মাধ্যমে ক্রোধকে, বিনয়ের মাধ্যমে অহংকারকে, সত্যাচরণের মাধ্যমে অসদাচরণকে এবং সন্তুষ্টির মাধ্যমে লোভকে জয় করার কথা বলা হয়েছে।
সঠিক অনুচ্ছেদ শিরোনাম কোনটি?
titleA. পঞ্চ মহাব্রত
titleB. ঈশ্বর
titleC. অহিংসা
titleD. দর্শন
উত্তর: titleA
প্রথমে ধরনা করা হয় তৃতীয় সেট লক প্রকল্পের নির্মাণে মূলত সাত বা আট বছর সময় লাগবে এবং খালটি খোলার প্রায় ১০০ বছর পরে নতুন লকটি ২০১৪ এবং ২০১৫ অর্থবছরের মধ্যে শুরু হবে। তবে ২০১২ সালের জুলাইয়ে ঘোষণা করা হয় যে সম্প্রসারণ প্রকল্পটি সময়সূচির ছয় মাস পিছনে চলছে, ফলে উদ্বোধনের তারিখটি অক্টোবর ২০১৪ সাল থেকে এপ্রিল ২০১৫ পর্যন্ত পিছিয়ে দেওয়া হয়। ২০১৪ সালে সেপ্টেম্বরে জানা যায়, নতুন গেটগুলি "২০১৬ সালের শুরুতে" ট্রানজিটের জন্য উন্মুক্ত করা হবে।

অক্টোবরে ২০১১ সালে পানামা খাল কর্তৃপক্ষ প্রশান্ত মহাসাগরীয় অ্যাক্সেস চ্যানেলের জন্য খননের তৃতীয় পর্যায়ের কাজ শেষ করার ঘোষণা দেয়।

২০১২ সালের জুনে, একটি ১০০ ফুট লম্বা কংক্রিটের একপ্রান্ত তৈরি করা হয়, যা এমন ৪৬ টির প্রশান্ত মহাসাগরের পাশের লক দেয়ালগুলির মধ্যে প্রথমটি।
সঠিক অনুচ্ছেদ শিরোনাম কোনটি?
titleA. প্রকল্প
titleB. পটভূমি
titleC. পরিবেশগত প্রভাব
titleD. নির্মাণ সময়রেখা
উত্তর: titleD
ভারতের ২০০১ সালের আদমশুমারি অনুসারে রাণাঘাট শহরের জনসংখ্যা হল ৬৮,৭৫৪ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে রাণাঘাট এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহণ
titleC. শিক্ষা প্রতিষ্ঠান
titleD. নামকরণ
উত্তর: titleA
১৯৯৯ খ্রিস্টাব্দে আদালতের আদেশ মোতাবেক, ভারত সরকার সুপ্রিম কোর্টের অবসরপ্রাপ্ত বিচারপতি [মনোজ কুমার মুখার্জি] মহাশয়কে সুভাষ চন্দ্রের মৃত্যুর সত্যতা প্রমাণ করার জন্যে নিয়োগ করে। এই কমিশন বিভিন্ন দেশ থেকে সুভাষ চন্দ্রের মৃত্যু নিয়ে ব্যাখ্যা করা বিষয়ের ওপর শতাধিক ফাইল পর্যালোচনা করেছিল এবং জাপান, রাশিয়া ও তাইওয়ান সফর করেছিল। যদিও মুখে বলা হয়েছিল যে, সুভাষ চন্দ্রের মৃত্যু হয়েছে বিমান দুর্ঘটনায়, কমিশন সিদ্ধান্তে পৌঁছায়, তার মধ্যেই সুভাষ চন্দ্রকে নিরাপদে রাশিয়ায় পাঠানোর একটা গোপন পরিকল্পনা ছিল, যে ব্যাপারটা জাপানি কর্তৃপক্ষ এবং হাবিবুর রহমানের জানা ছিল। মুখার্জি কমিশনের উপলব্ধি ছিল: রেনকোজি মন্দিরে চিতাভস্ম রাখা হয়েছিল, যা সুভাষ চন্দ্রের বলে প্রচার করা হয়েছিল, সেটা আদতে ছিল ইকিরো ওকুরা নামে এক জাপানি সৈনিকের, যিনি হৃদরোগে আক্রান্ত হয়ে মারা গিয়েছিলেন। মুখার্জি কমিশন তার রিপোর্ট পেশ করে ২০০৫ খ্রিস্টাব্দের ৮ নভেম্বর। ওই রিপোর্ট ভারতীয় সংসদে আলোচিত হয় ২০০৬ খ্রিস্টাব্দের ১৭ মে। তৎকালীন ভারত সরকার মুখার্জি কমিশনের রায়কে বাতিল করে দেয়।

সঠিক অনুচ্ছেদ শিরোনাম কোনটি?
titleA. মুখার্জি কমিশন ২০০৫
titleB. জাপান সরকারের রিপোর্ট ১৯৫৬, উন্মুক্ত: সেপ্টেম্বর ২০১৬
titleC. সুভাষ চন্দ্রের জীবিত থাকার উপকথাগুলো
titleD. শাহ নওয়াজ কমিটি ১৯৫৬
উত্তর: titleA